**RĪKOJUMS**

Rīgā 25.01.2023. Nr. SRM-23-13-rs

**Par tirdzniecības organizēšanas**

**vietām SIA “Rīgas meži”**

**apsaimniekotajās teritorijās**

Pamatojoties uz Rīgas domes 28.04.2021. saistošo noteikumu Nr. 43 “Par kārtību, kādā tiek saskaņota un organizēta ielu tirdzniecība” (turpmāk – Noteikumi) 35.1, 39.4. un 46.1 apakšpunktiem, kas nosaka, ka ar SIA “Rīgas meži” (turpmāk – Sabiedrība) rīkojumu tiek publiskotas tirdzniecības organizēšanas vietas Sabiedrības apsaimniekotajās teritorijās,

1. Nosaku šādas tirdzniecības organizēšanas vietas:
   1. Vērmanes dārzs, ar maksimālo tirdzniecības vietu skaitu (2x2m izmērā) – 75 gab. (*skat. 1. pielikumu*);
   2. Esplanāde, ar maksimālo tirdzniecības vietu skaitu (2x2m izmērā) – 150 gab. (*skat. 2.pielikumu*);
   3. Mežaparks, maksimālo tirdzniecības vietu skaitu (3x3m izmērā) – 100 gab. (*skat. 3.pielikumu*).
2. Nosaku, ka gadījumā, ja ielu tirdzniecību pasākuma laikā (Noteikumu 35.1 apakšpunkts) ir nepieciešams organizēt citās vietās, kā noteikts šī rīkojuma 1.punktā, tad šī vieta ir atsevišķi jāsaskaņo ar Sabiedrību.
3. Izsoli par tirdzniecības organizēšanas tiesību iegūšanu (turpmāk – Izsole) organizēt šādos termiņos:
   1. 2023.gada februārī publicēt Izsoles nosacījumus par tirdzniecības organizēšanas datumiem 2023.gada martā (*šī rīkojuma 1.punktā noteiktajās tirdzniecības vietās*);
   2. 2023.gada martā publicēt Izsoles nosacījumus par tirdzniecības organizēšanas datumiem 2023.gada aprīlī, maijā, jūnijā (*šī rīkojuma 1.punktā noteiktajās tirdzniecības vietās*);
   3. 2023.gada maijā publicēt Izsoles nosacījumus par tirdzniecības organizēšanas datumiem 2023.gada jūlijā, augustā, septembrī (*šī rīkojuma 1.punktā noteiktajās tirdzniecības vietās*);
   4. 2023.gada augustā publicēt Izsoles nosacījumus par tirdzniecības organizēšanas datumiem 2023.gada oktobrī, novembrī, decembrī (*šī rīkojuma 1.punktā noteiktajās tirdzniecības vietās*).
4. Izsoles nosacījumus (nolikums, līguma projekts) publicēt Rīgas valstspilsētas pašvaldības tīmekļvietnē [www.riga.lv](http://www.riga.lv) un Sabiedrības tīmekļvietnē [www.rigasmezi.lv](http://www.rigasmezi.lv).
5. Daļai "Dārzi un parki" nodrošināt šī rīkojuma publicēšanu Rīgas valstspilsētas pašvaldības tīmekļvietnē [www.riga.lv](http://www.riga.lv).

Valdes priekšsēdētāja A.Skudra